**Che Sudaka** é unha banda de rock alternativo formada por músicos da Arxentina e de Colombia. Eles definen o seu estilo como *punk reggae party* no que ademais introducen outros ritmos como o hip hop, o ska e mesmo a cumbia.

Orixe do nome
-------------

O nome Che Sudaka é a unión de dúas palabras: "che" (en mapundungun, a lingua dos mapuches) que significa "xente" e "sudaka" que é a forma pexorativa que se usa en España para referirse á xente que provén de América do Sur. A unión das dúas palabras, entón, forma *xente de América do Sur.* A banda explica que escolleron ese nome de forma irónica porque rirse deles mesmos converte a discriminación nun acto estúpido de quen o practica.

Historia
--------

A banda formouse a principios da década do 2000 en Barcelona por un grupo de inmigrantes ilegais que tocaban a súa música na rúa como forma de gañarse a vida e que chegaran á cidade seguindo o ronsel de Manu Chao, unha das influencias máis fortes da formación.

En marzo do 2012 a banda fixo 10 anos nos escenarios durante os cales levaron a cabo preto dun milleiro de concertos. Coroaron a década de vida participando, en xullo do mesmo ano, do Fuji Rock, no Xapón, xunto a artistas tales como The Specials e Toots and the Maytals.

En febreiro do 2016, a un mes de celebrar os seus 14 anos na ruta, chegaron ao seu concerto número 1300 cun show en Niceto Club, Buenos Aires, Arxentina.

En novembro de 2017 lanzan "Almas rebeldes", novo disco de estudo con tres temas novos e versións dalgúns clásicos da banda. Contan coas colaboracións de Manu Chao, Amparo Sánchez, Dr. Ring-Ding e Capricornio Man (El Gran Silencio), entre outros. Xunto a Manu Chao gravan o vídeo de "La Risa Bonita".

Discografía
-----------

| Ano | Título | Discográfica |
| --- | --- | --- |
| 2003 | Trippie Town | K Industria |
| 2005 | Trippie Town (Reedición) | K Industria |
| 2005 | Alerta Bihotza | K Industria |
| 2007 | Mirando el Mundo al revés | K Industria |
| 2009 | Tudo é possible | Cavernicola + Kasba Music |
| 2010 | Cavernícola Recording VOL.1 (Non oficial) | Cavernícola Marcas |
| 2012 | 10 | Cavernícola Marcas |
| 2013 | 1111 LIVES | Cavernícola Réecords |
| 2014 | Hoy | Cavernícola Marcas |
| 2017 | Almas Rebeldes | Cavernícola Marcas |

Notas
-----

1. ↑  laopiniondegranada.es Che Sudaka demuestra que ‘Tudo é possible’ publicado o 5 novembro de 2009
2. ↑  diaridetarragona.com El mestizaje toma El Cau con la visita de Che Sudaka y su ‘Tudo é possible’ publicado o 19 de novembro de 2009
3. ↑  mondosonoro.com Hábitat natural Arquivado 26 de xuño de 2015 en Wayback Machine. publicado o 23 de febreiro do 2012
4. ↑  "CHE SUDAKA live at Fuji Rock 2012 (Japan)".
5. ↑  "El cuarteto argentino-colombiano 'Che Sudaka' regresa a Buenos Aires". Consultado o 27 de xuño de 2018.
6. ↑  "LA RISA BONITA!!! Manu Chao y Che Sudaka para LOS PAYAMEDICOS!!!". *Manu Chao.net* (en inglés). Consultado o 27 de xuño de 2018.
7. ↑  "Payamedicos" (en castelán). Consultado o 27 de xuño de 2018.

Véxase tamén
------------

### Ligazóns externas

* Páxina oficial *(en castelán)*

|  |  |
| --- | --- |
| Control de autoridades | 
* Wd: Q1068647
* WorldCat
* VIAF: 129414179
* Discogs: 1589130
* Europeana: ID
* ISNI: 0000 0004 6975 6957
* MusicBrainz: ID
* NKC: xx0184070
* Songkick: 447518

 |